CELEX: 22013D0111(01)
Language: lt
Date: 1371168000000
Title: 2013 m. birželio 14 d. EEE jungtinio komiteto sprendimas Nr. 111/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

28.11.2013   
            
            
               LT
            
            
               Europos Sąjungos oficialusis leidinys
            
            
               L 318/12
            
         EEE JUNGTINIO KOMITETO SPRENDIMAS
   Nr. 111/2013
   2013 m. birželio 14 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2009 m. gegužės 6 d. Europos Parlamento ir Tarybos direktyva 2009/43/EB dėl su gynyba susijusių produktų siuntimo Bendrijoje sąlygų supaprastinimo (1);
            
         
               (2)
            
            
               į EEE susitarimą turi būti įtraukta 2010 m. lapkričio 22 d. Komisijos direktyva 2010/80/ES, kuria iš dalies keičiamos Europos Parlamento ir Tarybos direktyvos 2009/43/EB nuostatos dėl su gynyba susijusių produktų sąrašo (2);
            
         
               (3)
            
            
               į EEE susitarimą turi būti įtraukta 2012 m. kovo 22 d. Komisijos direktyva 2012/10/ES, kuria dėl su gynyba susijusių produktų sąrašo iš dalies keičiama Europos Parlamento ir Tarybos direktyva 2009/43/EB (3);
            
         
               (4)
            
            
               į EEE susitarimą turi būti įtraukta 2011 m. sausio 11 d. Komisijos rekomendacija 2011/24/ES dėl gynybos įmonių sertifikavimo pagal Europos Parlamento ir Tarybos direktyvos 2009/43/EB dėl su gynyba susijusių produktų siuntimo Bendrijoje sąlygų supaprastinimo 9 straipsnį (4);
            
         
               (5)
            
            
               Direktyva 2009/43/EB susijusi su gynyba susijusių produktų eksporto į trečiąsias šalis licencijomis. Ši direktyva įtraukiama nepažeidžiant EEE susitarimo taikymo srities nuostatų dėl santykių su trečiosiomis šalimis;
            
         
               (6)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XIX skyrius iš dalies keičiamas taip:
   
               1.
            
            
               Po 3p punkto (Komisijos sprendimas 2010/376/ES) įrašomas šis tekstas:
               
                           „3q.
                        
                        
                           
                              32009 L 0043: 2009 m. gegužės 6 d. Europos Parlamento ir Tarybos direktyva 2009/43/EB dėl su gynyba susijusių produktų siuntimo Bendrijoje sąlygų supaprastinimo (OL L 146, 2009 6 10, p. 1), su pakeitimais, padarytais:
                           
                                       —
                                    
                                    
                                       
                                          32010 L 0080: 2010 m. lapkričio 22 d. Komisijos direktyva 2010/80/ES (OL L 308, 2010 11 24, p. 11),
                                    
                                 
                                       —
                                    
                                    
                                       
                                          32012 L 0010: 2012 m. kovo 22 d. Komisijos direktyva 2012/10/ES (OL L 85, 2012 3 24, p. 3).
                                    
                                 Ši direktyva netaikoma Lichtenšteinui.
                           Direktyvos nuostatos šio Susitarimo tikslais pritaikomos taip:
                           11 straipsnis netaikomas.“
                        
                     
         
               2.
            
            
               Po antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ 14 punkto (1996 m. liepos 8 d. Tarybos rezoliucija (96/C 224/03)) įterpiamas šis punktas:
               
                           „15.
                        
                        
                           
                              32011 H 0024: 2011 m. sausio 11 d. Komisijos rekomendacija 2011/24/ES dėl gynybos įmonių sertifikavimo pagal Europos Parlamento ir Tarybos direktyvos 2009/43/EB dėl su gynyba susijusių produktų siuntimo Bendrijoje sąlygų supaprastinimo 9 straipsnį (OL L 11, 2011 1 15, p. 62).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini direktyvų 2009/43/EB, 2010/80/ES ir 2012/10/ES bei Rekomendacijos 2011/24/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. birželio 15 d., jei pateikti visi pranešimai pagal Susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2013 m. birželio 14 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 146, 2009 6 10, p. 1.
   
      (2)  OL L 308, 2010 11 24, p. 11.
   
      (3)  OL L 85, 2012 3 24, p. 3.
   
      (4)  OL L 11, 2011 1 15, p. 62.
   
      (5)  Konstitucinių reikalavimų nenurodyta.